BMW rad 3

BMW rad 3 či BMW 3 je automobil strednej triedy, ktorý od mája 1975 vyrába nemecká automobilka BMW. Je nasledovníkom rady BMW E115, ktorá bola vyrábaná v piatich rozdielnych generáciách a najmenej v piatich rôznych karosárskych verziách. BMW rad 3 je najpredávanejším modelom automobilky, čo predstavuje približne 30% z celkovej ročnej tržby automobilky BMW (okrem motocyklov). 
Sociálny a marketingový význam.
Automobilka BMW zverejnila E21 počas vzostupu ropnej krízy, čím prilákal zákazníkov, ktorý hľadali prestíž a ekonomiku, pričom automobilka počas troch rokov takmer zdvojnásobila predaj a získala množstvo ocenení a vyznamenaní automobilového priemyslu.
O tridsať rokov neskôr, je rad 3 stále najpredávanejším vozidlom vo svojej triede, a to predovšetkým v Ázii, Amerike, Austrálii a Európe, a dokonca predbehol lacnejšie modely ako Ford Mondeo alebo Vauxhall Insignia vo Veľkej Británii.
BMW rad 3 je tiež dostupný v pretekárskej verzii. M verzia radu 3, M3 mal svoju premiéru v roku 1988.
História.
Existuje päť generácií radu 3, a ich vlastné osobné kódy:
E21 (1975-1983).
Prvá generácia E21 bola vyrábaná od 2. mája 1975 (v USA od 1977) do roku 1983. Pôvodne nahradila BMW 2002, a bola iba v karosárskej verzii ako 2-dverový sedan. Výrobne autorizovaná verzia kabrio bola vyrábaná závodom Baur. Nasledovníkom generácie E21 bola generácia E30.
E30 (1982-1992).
Generácia E30 bola v predaji od roku 1982 do roku 1991 (vo verzii sedan) a do roku 1993 (vo verzii kabrio). Vstupná cena E30 bola 18,210 amerických dolárov. Koncom roku 1987 bola predstavená verzia Touring (kombi), ktorá bola až do ukočenia výroby v roku 1994 veľmi populárna. Bola dostupná s benzínovými motormi 1,6, 1,8, 2,0 a 2,5 a s 2,4-litrovým turbodieslom. V roku 1988 bol predstavený najvýkonnejší model M3. Používal 2,3-litrový 4-valcový 16-ventilový motor S14 s výkonom 143 kW/192 koní so 4-ventilovou hlavou prevzatou zo šesťvalca M88 a so vstrekovaním paliva Bosch.
E36 (1992-1998).
BMW E36 je automobil strednej triedy. Bol nasledovníkom E30 a jeho nástupcom bol E46 v roku 1999 ako sedan, a 2000 ako kupé a kabriolet. Generácia E36 bola predstavená v roku 1990.
E36 mala veľký úspech na trhu, čim položil pevné základy pre úspech, ktorý E46 mal v nasledujúcich rokoch.
E36 bol predávaný v rôznych karosárskych verziách. Používal "Z-axle" viacprvkové pruženie na zadnej náprave, ktoré používalo aj BMW Z1. Variabilné časovanie ventilov VANOS bol predstavené na radových šesťvalových DOHC motoroch v roku 1993.
E46 (1998-2005).
E46 je štvrtá generácia radu 3 strednej triedy. Verzia sedan bola predstavená v roku 1998 a v tom istom roku nahradila sedan E36. Pôvodné radový 6-valcové motory boli dosupné v objemoch 2,3 (323) a 2,8 (328). Verzie Touring a Kupé boli predstavené v roku 1999 a boli dostupné s steptronic prevodovkou a bola tiež dostupná vo verzii M3 od roku 2000. Verzia E46 Compact, 3-dverový hatchback bol predstavený v roku 2001 a bol dostupný na Európskom a Ausrálskom trhu. Pohon všetkých kolies xDrive bol predstavený ako doplnková výbava v roku 2001 pre trhy s ľavostranným riadením.
Rekordným rokom pre E46 bol 2002, kedy sa celosvetovo predalo 561,249 vozidiel.Verzia E46 je doteraz považovaná za najlepší a najspoľahlivejší automobil v histórií BMW.
BMW E90 (2005-2011).
Generácia E90 mala debut ako sedan (E90) a kombi (E91) v marci 2005 pre modelový rok 2005, kým kupé (E92) a kabriolet (E93) prišli do predaja v auguste 2006 pre modelový rok 2007. E90 má v ponuke dvanásť motorov, z ktorých dva sú z novej 'N' série radových motorov.
V roku 2007 sa celosvetovo predalo viac ako 58,000 vozidiel, pričom sa stal siedmym najpopulárnejším automobilom vo Veľkej Británii. Výroba E90 skončila v októbri 2011.
F30 (2012-).
Šiesta generácia BMW radu 3 mala debut dňa 14. októbra 2011 v Mníchove. Model by mal prísť do predaja vo februári 2012. Jeho exteriér je ovplyvnený BMW F01 a predeovšetkým F10. Bude dostupný v karosárskych verziách sedan, kupé, kombi a kabriolet.
Ocenenia a porovnania.
BMW rad 3 bol v rokoch 1992 až 2011 20-krát víťazom každoročného zoznamu Car and Driver Ten Best, čím sa stal automobilom s najdlhším udeľovaným víťazstvom v zozname. E90 bol v roku 2005 menovaný ako "Best New Sport Sedan" počas udeľovania cien Canadian Car of the Year. BMW vyhralo v roku 2007 cenu International Engine of the Year v segmente od 2,5 do 3,0 litra s motorom 3,0 twin turbo, ktorý je montovaný do BMW 335i.
Motoršport.
V roku 1998 vyhral E36 320d ADAC 24h Rennen Nürburgring, po tom ako v predchádzajúcich rokoch vyhrávalo BMW M3.